text: সাকিব-মোস্তাফিজ লড়াই হলো না | The Daily Star Bangla
  ০৭:৫২ অপরাহ্ন, এপ্রিল ২৪, ২০২১ / সর্বশেষ সংশোধিত: ০৮:১৬ অপরাহ্ন, এপ্রিল ২৪, ২০২১
  আইপিএলে বাংলাদেশের দুই তারকা সাকিব আল হাসান ও মোস্তাফিজুর রহমানের মুখোমুখি হওয়ার সম্ভাবনা ছিল ক্ষীণ। সেই সম্ভাবনা বাস্তবে রূপ নেয়নিও। রাজস্থান রয়্যালসের একাদশে মোস্তাফিজ জায়গা ধরে রাখলেও সাকিবকে ফেরানো হয়নি কলকাতা নাইট রাইডার্সের একাদশে।
  শনিবার মুম্বাইয়ের ওয়াংখেড়ে স্টেডিয়ামে পরস্পরকে মোকাবিলা করতে যাচ্ছে কলকাতা ও রাজস্থান। ইতোমধ্যে টস হয়ে গেছে। রাজস্থানের অধিনায়ক সাঞ্জু স্যামসন টস জিতে নিয়েছেন বোলিংয়ের সিদ্ধান্ত। ফলে ওয়েন মরগ্যানের নেতৃত্বাধীন কলকাতাকে আগে নামতে হচ্ছে ব্যাটিংয়ে। খেলা শুরু হবে বাংলাদেশ সময় রাত আটটায়।
  কলকাতার প্রথম ৩ ম্যাচে সুনীল নারিনকে বাদ দিয়ে খেলানো হয় বাঁহাতি অলরাউন্ডার সাকিবকে। কিন্তু দলের আস্থার প্রতিদান ব্যর্থ হন তিনি। বল হাতে মাত্র ২ উইকেট নেওয়ার পাশাপাশি ধীর গতির ব্যাটিংয়ে করেন মোট ৩৮ রান। ফলে কলকাতার গত ম্যাচের একাদশে জায়গা হারান তিনি।
  রাজস্থানের আগের ৪ ম্যাচের প্রতিটিতে খেলেন মোস্তাফিজ। এই বাঁহাতি পেসারও তেমন সুবিধা করতে পারেননি। এখন পর্যন্ত ৪৮.৩৩ গড়ে তার শিকার মোটে ৩ উইকেট। কিন্তু জোফরা আর্চারের চোটের কারণে তার সুযোগ মিলছে নিয়মিত।
  জস বাটলার, যশস্বী জাইসওয়াল, সাঞ্জু স্যামসন (অধিনায়ক), ডেভিড মিলার, শিভাম দুবে, রিয়ান পরাগ, রাহুল তেওয়াতিয়া, ক্রিস মরিস, জয়দেব উনাদকাট, চেতন সাকারিয়া, মোস্তাফিজুর রহমান।
  কলকাতা নাইট রাইডার্স একাদশ:
  নিতিশ রানা, শুবমান গিল, রাহুল ত্রিপাঠি, ওয়েন মরগ্যান (অধিনায়ক), দীনেশ কার্তিক, সুনীল নারিন, আন্দ্রে রাসেল, প্যাট কামিন্স, বরুণ চক্রবর্তী, শিভাম মাভি, প্রসিধ কৃষ্ণা।